Proiectul nr. 2 al Reţelei Europene a Consiliilor Judiciare (RECJ), „Încredere publică şi imaginea justiției”


	Un sistem judiciar transparent, responsabil şi integru reprezintă o cerință esențială pentru buna funcționare a statului de drept, dar şi pentru asigurarea dreptului la un proces echitabil, într-un termen rezonabil, de către o instanță independentă şi imparțială, stabilită de lege.
Încrederea publică în justiție, ca element fundamental al legitimității oricărui sistem judiciar,  are ca premisă transparența şi responsabilitatea acestui sistem.
Analizând sondajele privind încrederea publică în justiție, RECJ a observat faptul că nivelul scăzut al încrederii în justiție este o problemă de actualitate, iar impactul mediatic asupra hotărârilor emise de judecători este în creştere şi se răspândeşte în majoritatea statelor.
În acest context, unul din obiectivele strategice pe care RECJ le-a stabilit pentru perioada 2018-2021 este promovarea conştientizării şi respectului față de independența justiției.
[bookmark: _GoBack] Astfel, scopul proiectului „Încredere publică şi Imaginea justiției” este de a analiza diverse aspecte ale încrederii publice şi ale imaginii justiției şi de a identifica modalitățile prin care Consiliile Judiciare şi celelalte autorități din sistemul judiciar pot remedia situația actuală.
Conform Planului de Activitate al RECJ, Proiectul nr.2 îşi propune derularea următoarelor activități:
· Studierea modalităților prin care imaginea justiției poate fi îmbunătățită şi prin care se poate influența încrederea publică, precum şi elaborarea unui plan general de acțiune ce poate fi utilizat de către autoritățile judiciare naționale;
· Pomovarea unui mesaj-cheie pentru Consilii, bazat pe valori fundamentale, precum: transparență, responsabilitate, eficiență/profesionalism/calitate, integritate;
· Identificarea celor mai bune practici în ceea priveşțe activitățile de referitoare la sistemul judiciar;
· Studierea relației cu media şi actualizarea Raportului din anul 212 al RECJ privind Justiția, Societatea şi  Media, în special cu privire la rolul Consiliilor Judiciare.


